סאלח, פה זה ארץ ישראל

סאלח, פה זה ארץ ישראל הוא סרט תיעודי ישראלי משנת 2017 העוסק בקליטת העולים מיהדות ארצות האסלאם בישראל בשנות ה-50. יוצרי הסרט הם דוד דרעי (שהוריו עלו ממרוקו ויושבו בירוחם), דורון גלעזר ורותי יובל.

הסרט הוקרן לראשונה ב-15 במאי 2017 במסגרת פסטיבל הסרטים דוקאביב, בו התמודד בתחרות הישראלית, וזכה בפרס הבימוי (שהוענק לדוד דרעי) ובפרס התחקיר (שהוענק לטליה אלוני ולרנן יזרסקי). ב-19 בספטמבר 2017 הסרט היה מועמד בקטגוריית הסרט התיעודי הטוב ביותר בטקס פרסי אופיר לשנת 2017.
בפברואר 2018 הסרט עובד לסדרה תיעודית בת ארבעה פרקים ושודרה בערוץ רשת 13, הסדרה כללה גילויים נוספים וחדשים על אלו שהופיעו בסרט.

==תקציר העלילה==
הסרט עוסק בסיפור קליטתם של יוצאי ארצות האסלאם, ויישובם בעיירות פיתוח, שתוארה במחקרים אקדמיים. טענת יוצרי הסרט היא שעולים שהגיעו בשנים 1954–1956 נשלחו ליישב את הפריפריה בדרכי רמייה כשננקטה נגדם אפליה, בייחוד בהשוואה לקליטת יוצאי פולין בעליית גומולקה שנתיים אחר כך. בסרט נטען שמובאים לראשונה פרוטוקולים של הסוכנות העוסקים בקליטת העולים. את הקריינות לפרוטוקולים המובאים ביצע ירון לונדון.

הסרט דן גם בבעיות התעסוקה, הכלכלה והדיור ובהסללה בחינוך בעיירות הפיתוח, ומובאים בו ראיונות עם עולי שנות ה-50, ומרואיינים שעסקו בקליטת העולים. בחלק מן הסדרה מובאות תגובות של עולי שנות ה-50 הצופים בסדרה, שקובצו באולם על מנת לצפות בה.

== המשתתפים בסדרה ==
במאי הסדרה, דוד דרעי, מופיע לכל אורך הסרט ופרקי הסדרה, כמראיין, וגם כדמות מרכזית המספרת את סיפורה האישי. קריין הפרוטוקולים החסויים הוא ירון לונדון. לצידם מופיעים בסרט ובסדרה גם שורה של מומחים, המחזקים ומרחיבים בעדויותיהם המצולמות את טענות הבסיס שלה. ביניהם פרופ' סמי שלום שטרית, פרופ' ארז צפדיה, חתן פרס ישראל פרופ' אלישע אפרת, חתן פרס ישראל ושר החוץ לשעבר דוד לוי, חבר הכנסת ושר הביטחון לשעבר עמיר פרץ, בני משפחת דרעי המורחבת, ד"ר אבי פיקאר ועוד.

==ביקורת==
הסרט והסדרה הניבו מיד עם שידורם תגובות רבות, שנעו מעשרות ביקורות נלהבות ("חומר נפץ חברתי ופוליטי" - סמדר שילוני, ynet. "צפיית חובה" - גילי איצקוביץ' - הארץ, "סרט חזק ומאוד חשוב" - קובי מידן, "קשה לצפות בסרט מבלי להתכווץ. הבטן מתהפכת" נירית אנדרמן, הארץ), ודיוני רשת רחבים, ועד ביקורות ספורות על אמיתותן ההיסטורית של הטענות. בין היתר, ההיסטוריון ד"ר אבי פיקאר, שמופיע בסרט, האשים את יוצריו, בניגוד לעדותו המפורשת בסרט, בהטייה ועריכה מגמתית, תוך התעלמות והעלמה של עובדות.

כמו כן, נטען כי מרבית החומר שהוצג בסרט כגילוי ראשוני כבר התפרסם בעבר במאמרים אקדמיים, וכי מסמכים שהוצגו בסרט כחסויים היו גלויים ופתוחים לציבור. טענת נגד לטענה זו גורסת כי החשיפה המצומצמת של חלק מהעובדות שמופיעות בסדרה במאמרים אקדמיים, שתפוצתם והשפעתם הציבורית זניחה, לא עוררה כל הד ציבורי, וכי החשיפה בסרט הביאה לראשונה לידיעת הציבור הרחב את העובדות המטלטלות.

בסרט מצוטט לובה אליאב כמי שהורה על הורדה אלימה ואכזרית של עולים חדשים ממשאיות באמצעות לחיצה על כפתור ש"שופך" אותם לאדמה. יש הטוענים כי ציטוט זה הוצא מהקשרו מתוך דבריו בריאיון מוקלט, ובכך ציירו את אליאב באור הפוך ממה שעשה כל חייו למען העולים בכלל ועולי מרוקו בפרט. דורון גלעזר, אחד מיוצרי הסדרה, אף הודה: "אני מודה שטעינו, ושנגרם לו עוול". במאי הסדרה דוד דרעי ושאר יוצריה עומדים מאחורי הציטוט הזה.

בקורת נוספת מתייחסת לכך שהסדרה יוצרת את הרושם כי פרופסור אלישע אפרת היה "איש שטח", שעסק ביישוב העולים בעיירות הפיתוח בעוד שבתקופה בה הוקמו כמעט כל עיירות הפיתוח (שנות ה–50 של המאה הקודמת), אפרת היה סטודנט בשנות ה–20 לחייו, ועסק בהדרכת נוער ובהוראת עברית. במאי הסדרה דוד דרעי אישר בתגובה שפרסם כי אפרת הצטרף לאגף התכנון של משרד הפנים רק ב-1960, אך טען כי אין הדבר רלוונטי לעיקר הטענות העולות בסרט, כי גם לאחר מכן יושבו עולים בעיירות הפיתוח, וכי לפרופ' אלישע אפרת היה חלק פעיל בכך, כפי שתיאר בעדותו המצולמת המופיעה בסדרה.

==פרסים ומועמדויות==
{| class="wikitable"
|-
! width=5%|שנה
! style="width:25%;"| ארגון
! style="width:30%;"| קטגוריה
!style="width:25%;"| מועמדים
! style="width:10%;"| תוצאה
! width=5%|סימוכין
|-
| rowspan="4" align="center"|2017
| פרסי אופיר
| הסרט התיעודי הטוב ביותר
| דוד דרעי, רות יובל, דורון גלעזר
| 
| align="center"|
|-
| rowspan="2"|דוקאביב
| פרס הבימוי
| דוד דרעי
| 
| align="center"|
|-
| פרס התחקיר
| טליה אלוני, רנן יזרסקי
| 
| align="center"|
|-
| פרסי הפורום הדוקומנטרי בישראל
| הסרט הטוב ביותר בקטגוריית הסרט התיעודי באורך מלא
|
| 
| align="center"|
|}

==קישורים חיצוניים==
* 
* [http://www.docaviv.co.il/2017/films/the-ancestral-sin/ "סאלח, פה זה ארץ ישראל"] באתר דוקאביב
* [http://reshet.tv/vod/sallah/ "סאלח פה זה ארץ ישראל"] באתר רשת
* 
* 
* 
*[https://music.apple.com/il/album/סאלח-פה-זה-ארץ-ישראל/1423041895?i=1423041901 נעימת הנושא של הסרט], מתוך האלבום "תֵּמוֹת" (יונתן בר גיורא, הליקון (חברה) )
*
* אילנה הרסטון-לוטן, [http://hagada.org.il/2018/03/31/הרהורים-אחרי-צפיית-בינג׳-ב״סאלח-פה-זה-א/ הרהורים אחרי צפיית בינג׳ ב״סאלח, פה זה ארץ ישראל״], באתר הגדה השמאלית, 31 במרץ 2018
* 
* 
* 
* 
*[https://csf.sapir.ac.il/2018/?p=3111 סאלח בן שנה] - שיחה עם דוד דרעי במגזין "מחברות דרום"
* 
* התזמורת האנדלוסית הישראלית אשדוד [https://www.youtube.com/watch?v=PPsQ-Sbj8GE מבצעת את "דיאלי", נעימת הנושא של הסרט והסדרה, במסגרת מופע "פסקול הלב"]

==הערות שוליים==

קטגוריה:סרטי 2017
קטגוריה:סרטים בעברית
קטגוריה:סרטים תיעודיים ישראליים
קטגוריה:סדרות טלוויזיה תיעודיות ישראליות
קטגוריה:רשת: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:סרטים ישראליים משנת 2017